Publication: Magyar Közlöny
Issue: MK-2003-146 (Year: 2003, Number: 146)
Era: 1990-2004
Section: a 85/2003. (XII. 16.) GKM rendelethez
Paragraph Index: 773

a 85/2003. (XII. 16.) GKM rendelethez Passzív bérmunka ügyletekre vonatkozó fogyasztási cikk engedélykérelmek benyújtása Bérmunkáltatás végeztethetõ magyar vagy a magyar forgalom számára vámkezeltetett alapanyagból. Az alapanyag passzív feldolgozás keretében történõ ideiglenes kiszállításához devizamentes export engedélykérelmet kell benyújtani abban az esetben, ha az alapanyag a R. 1/a) mellékletében szerepel. (A kérelem „üres” rovatában fel kell tüntetni az alábbi hivatkozást: passzív bérmunka alapanyagának kiszállítása.) A készáru visszahozatalához devizamentes import engedélykérelmet kell benyújtani, amely kérelemnek az értéke megegyezik a devizamentes export engedélykérelem értékével. (A kérelme „üres” rovatában fel kell tûntetni az alábbi hivatkozást: passzív bérmunka késztermékének visszaszállítása.) A devizamentes import engedélyhez csatolni kell az illetékes vámhivatal passzív feldolgozásra vonatkozó engedélyét, valamint a bérmunkaszerzõdést is. A bérmunkadíj engedélyeztetése devizaköteles import engedéllyel történik. (Különleges ügylettípus kódja=0009.) Az egy konstrukcióra vonatkozó kérelmek együtt nyújtandók be. A kérelmekhez csatolni kell az alapanyag származására vonatkozó dokumentumokat vagy importáru esetében a magyar forgalom számára történt vámkezelés igazolását. A gazdasági és közlekedési miniszter 86/2003. (XII. 16.) GKM rendelete az egyes földgázipari vállalkozások adatszolgáltatásainak rendjérõl

Source: https://magyarkozlony.hu/hivatalos-lapok/d54f504cc49bcb3cff14328b9a0b1b16c1a1c873/dokumentumok/59b85f8d2875cb7fefad60a598cdf0b2e4634340/letoltes